Genki Haraguchi

Genki Haraguchi (jaapani keeles 原口 元気 Haraguchi Genki; sündinud 9. mail 1991 Kumagayas) on Jaapani jalgpallur, kes mängib ründava poolkaitsjana Saksamaa kõrgliigaklubis VfB Stuttgart ja Jaapani jalgpallikoondises.

Haraguchi alustas klubikarjääri 2008. aastal kodumaa kõrgliiga klubis Urawa Reds. Klubi põhikoosseisus mängis ta alates 2009. aasta hooajast. 2014. aastal liitus ta Saksamaa Bundesliga klubiga Hertha, kus mängis kuni 2018. aastani. Aastatel 2018–2021 mängis ta Hannover 96-s ja 2021–2023|klubi5=Union Berlinis. 2023. aasta jaanuaris sõlmis ta 18 kuu pikkuse lepingu Stuttgardiga.

Koondisekarjäär
Debüüdi Jaapani jalgpallikoondises tegi ta debüüdi 7. oktoobril 2011 sõprusmängus Vietnami vastu. Esimese värava lõi ta koondise särgis 11. juunil 2015 sõprusmängus Iraagi vastu.

2013. aastal kuulus ta Jaapani koondisse Ida-Aasia meistrivõistlustel, kus tuldi ka turniiri võitjaks.

2018. aasta maailmameistrivõistluste kaheksandikfinaalis viis ta Jaapani Belgia vastu teise poolaja alguses 1:0 juhtima, kuid Jaapan kaotas lõpuks mängu 2:3 ja langes välja.

2019. aasta Aasia meistrivõistluste teises alagrupimängus lõi ta värava Omaani vastu ja poolfinaalis Iraani vastu.

Viited

Välislingid
 
 Japan National Football Team Database

Jaapani jalgpallurid
Hertha BSC jalgpallurid
Düsseldorfi Fortuna mängijad
Hannover 96 jalgpallurid
1. FC Union Berlini mängijad
VfB Stuttgardi mängijad
Bundesliga mängijad
Sündinud 1991